ทักษิณ หาเสียงเสนอ บก.ถาวร 3 จว.ใต้
---------------------------------------------------- กรุงเทพฯ-4 ม.ค.48 ทักษิณ หาเสียงพื้นที่ 3 จังหวัดชายแดนภาคใต้ เสนอนโยบายเร่งด่วนรัฐบาลหน้า ตั้งกองบัญชาการถาวร ทำสงครามเต็มรูปแบบ การตั้งกองบัญชาการถาวร รัฐบาลต้องการส่งสัญญาณว่า พร้อมจะเผชิญหน้ากับการยั่วยุหรือการก่อความไม่สงบอย่างต่อเนื่องจนกว่าปัญหาจะสงบ นายจักรภพ เพ็ญแข โฆษกรัฐบาล กล่าวภายหลังการประชุมคณะรัฐมนตรีที่ทำเนียบรัฐบาล วันนี้ หน่วยดังกล่าว จะเป็นการตัดส่วนความรับผิดชอบจากกองทัพภาค 4 ออกมาเป็นหน่วยเฉพาะ เพื่อส่งสัญญาณว่า รัฐบาลพร้อมเผชิญหน้ากับการก่อความไม่สงบทุกรูปแบบ โดยจะเป็นนโยบายเร่งด่วนอันดับแรกของรัฐบาล หากได้รับความไว้วางใจกลับมาเป็นรัฐบาลสมัยที่สอง ทั้งนี้ พ.ต.ท.ทักษิณ ชินวัตร นายกรัฐมนตรี แจ้งให้คณะรัฐมนตรีทราบว่า ขณะนี้การตัดวงจรผู้ก่อความไม่สงบในภาคใต้ใกล้จะเป็นความจริง ทางการได้ตัวคนดำเนินการ โดยการจับกุมมาดำเนินคดี และสอบสวนพฤติกรรมต่างๆ นายจักรภพ กล่าวว่า นายกรัฐมนตรียืนยันว่า เมื่อเสร็จสิ้นการเลือกตั้งครั้งใหม่ จะเดินทางไปนอนค้างแรมในพื้นที่ 3 จังหวัดชายแดนภาคใต้อีกครั้ง เพื่อผลักดันในเรื่องของการจัดตั้งหน่วยบัญชา การถาวรในพื้นที่ให้เป็นรูปธรรม ขณะที่ พ.ต.ท.ทักษิณ ให้สัมภาษณ์ว่า การตั้งกองบัญชาการทหารในพื้นที่ เพื่อให้เกิดสันติสุขระยะยาว ทำให้นักลงทุน นักท่องเที่ยว นักธุรกิจและประชาชนในพื้นที่ 3 จังหวัดเกิดความอุ่นใจ โดยหน่วยดังกล่าวจะคัดทหารชั้นดีลงไปประจำใน 3 จังหวัด และให้สวัสดิการเต็มที่ 
---------------------------------------------------- กรุงเทพฯ-4 ม.ค.48 ทักษิณ หาเสียงพื้นที่ 3 จังหวัดชายแดนภาคใต้ เสนอนโยบายเร่งด่วนรัฐบาลหน้า ตั้งกองบัญชาการถาวร ทำสงครามเต็มรูปแบบ